
Ministru kabineta sēdes protokollēmums

Noteikumu projekts "Noteikumi par augsnes kartēšanas, zemes kvalitātes vērtēšanas un iegūtās informācijas uzturēšanas un aktualizēšanas kārtību un Augšņu informācijas sistēmas izveidošanu"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Noteikt, ka Zemkopības ministrija ir atbildīgā ministrija par noteikumu projektu.
· 4. Zemkopības ministrijai sadarbībā ar Viedās administrācijas un reģionālās attīstības ministriju līdz 2028. gada 1. janvārim, ņemot vērā jauno augšņu klasifikāciju, izstrādāt un publicēt Lauksaimniecībā izmantojamās zemes kvalitātes vērtēšanas metodiku, kas saskaņota ar Tieslietu ministriju.
· 5. Zemkopības ministrijai līdz 2026. gada 1. janvārim izstrādāt un publicēt metodiku par augsnes kartēšanu un aprakstīšanu.
· 6. Jautājumu par Zemkopības ministrijai 2026. un turpmākajos gados papildu nepieciešamā finansējuma piešķiršanu lauksaimniecībā izmantojamās zemes augsnes kartēšanas nodrošināšanai apmēra skatīt Ministru kabinetā likumprojekta "Par valsts budžetu 2026. gadam un budžeta ietvaru 2027., 2028. un 2029. gadam" sagatavošanas un izskatīšanas procesā  kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Ja attiecīgajā gadā valsts budžeta likumprojekta sagatavošanas procesā papildu valsts budžeta finansējums netiek piešķirts, Zemkopības ministrijai noteikumu projektā paredzēto uzdevumu izpildi neuzsāk un uzsāk to īstenošanu tiklīdz tiek piešķirti valsts budžeta līdzekļi.
· 7. Pieņemt zināšanai, ka Zemkopības ministrijai (Valsts augu aizsardzības dienests) būs nepieciešamas 3 jaunas amata vietas uz nenoteiktu laiku no 2028.gada. Jautājumu par Zemkopības ministrijai  jaunajām 3 amata vietām skatīt Ministru kabinetā likumprojekta "Par valsts budžetu 2028. gadam un budžeta ietvaru 2028., 2029. un 2030. gadam" sagatavošanas un izskatīšanas procesā  kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Ja valsts budžeta likumprojekta sagatavošanas procesā papildu valsts budžeta finansējums netiek piešķirts, Zemkopības ministrijai noteikumu projektā paredzētos uzdevumus nodrošināt tai piešķirto valsts budžeta līdzekļu ietvaros. Amata vietas no "vakanču bankas" var tikt pārdalītas situācijā ja tiek izpildīti visi nepieciešamie kritēriji (t.sk. ne Valsts augu aizsardzības dienestā, ne arī Zemkopības ministrijas resorā kopumā nav vakantas amata vietas ilgāk par 10 mēnešiem).

